Noch de Abwahl vom Christoph Blocher im Joor 2007 und de Waal vo de Eveline Widmer-Schlumpf a sinere Stell het d SVP ere und em Samuel Schmid droht, si us de Partei uuszschlüüsse. Drufabe isches zunere Spaltig vo de SVP cho, und baid SVP-Bundesrööt sind zu de noij Bürgerlich-Demokratische Partei öbertrete, so as d SVP zur Zit kai Bundesrot het. Somit isch es froogli, öb d Zauberformle i de moderne Politik öberhopt no Gültigkait het.